El Conservatori de Música Joaquín Rodrigo realitza el seu concert de cloenda de curs 2021/2022
03 de juny 2022

![](/media/mxppfogk/c_concierto.jpg?width=592&height=587)

El divendres de la setmana que ve, 10 de juny, a partir de les 19.30 h el Conservatori Professional de Música Joaquín Rodrigo de Sagunt realitzarà l'acte de clausura del curs 2021/2022 en la plaça Major. A més de realitzar un concert gratuït de tres agrupacions del conservatori, també es farà lliurament dels corresponents diplomes i regals de l'AMPA a l'alumnat que ha finalitzat els estudis professionals de música.

Per a esta ocasió, se celebrarà el 20 aniversari del conservatori, amb l'assistència d'exalumnes i l'estrena de la marxa cristiana _Sagunt_, composta pel director de conservatori Rafael Doménech per a commemorar esta efemèride.

La primera de les agrupacions que es podrà escoltar és l'orquestra, amb la direcció de Francisco Hernández Forriol i Mª José Canet Benavent, que interpretarà l’**_Adagio_ _del Tercer movimient de la Segona Simfonia_**_,_ de S. Rachmaninoff; i **_Of glorious plumage_,** de R. Meyer.

En segon lloc la Big Band, dirigida per Jaime Pérez, interpretarà **_Blue train_**, de J. Coltrane amb arranjaments de Michael Sweeney; **_Chamaleon_,** de H. Hanacock, P. Jackson, H. Mason i Bennie Maupin, amb arranjaments de M. Sweeney; i **_In the mood_**, de J. Garland, amb arranjaments de Michael Sweeney. 

Finalment, la Banda del Conservatori conclourà el concert, dirigida per Mónica Navarro, J. Ignacio Ruiz i Rafael Doménech, amb les obres **_Alpina Fanfare_**, de F. Cesarini; **_Sagunt_,** de R. Doménech; **_Pilatus: Mountain of Dragons_**, de S. Reineke; i **_Pórtico_,** de A. Alcalde.

![](/media/ilscbpko/c-tarazona.jpg?width=399&height=266&mode=max)El regidor d’Educació, José Manuel Tarazona, ha manifestat que «**Són ja 20 anys de conservatori professional de música de Sagunt, els que celebrarem el pròxim divendres a la Plaça Major. Esteu convidats i convidades. Una data assenyalada per recordar el treball desenvolupat al nostre centre i la seua tasca, per fer servir els ensenyaments artístics musicals a la nostra comarca i als milers d'estudiants de música que han passat per ell i que ha contribuït per cohesionar, mitjançant la cultura i l'educació musical el nostre poble i el nostre país. Gràcies a tot el professorat, funcionaris, famílies i per descomptat estudiants que han fet possible que el Conservatori de Música Joaquín Rodrigo de Sagunt haja tingut tot aquest bagatge. Sense dubte Sagunt és una ciutat educadora**».

![](/media/0xuchwsy/c_concierto2021.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-conservatori-de-musica-joaquin-rodrigo-realitza-el-seu-concert-de-cloenda-de-curs-2021-2022/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-de-musica-joaquin-rodrigo-realitza-el-seu-concert-de-cloenda-de-curs-2021-2022/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-de-musica-joaquin-rodrigo-realitza-el-seu-concert-de-cloenda-de-curs-2021-2022/ "Linked In")
*   [](mailto:?body=https://aytosagunto.es/va/actualitat/el-conservatori-de-musica-joaquin-rodrigo-realitza-el-seu-concert-de-cloenda-de-curs-2021-2022/)